Publication: Magyar Közlöny
Issue: MK-2004-51 (Year: 2004, Number: 51)
Era: 2004-2010
Section: 34. § (1) A közjegyzõkrõl szóló 1991. évi XLI. törvény
Paragraph Index: 192

34. § (1) A közjegyzõkrõl szóló 1991. évi XLI. törvény (a továbbiakban: Ktv.) 120. §-a a következõ (2) bekezdéssel egészül ki és a § jelenlegi szövegének számozása (1) bekezdésre változik: „(2) A tervezeten eszközölt változtatás és kiegészítés szövegének kivételével mellõzhetõ a felek által rendelkezésre bocsátott írásbeli tervezet felhasználásával készített közjegyzõi okirat felolvasása, ha a jogi képviselõvel eljáró jogi személy felek, vagy a lakáscélú állami támogatásokról szóló külön jogszabály szerinti állami kamattámogatással érintett hitelszerzõdést (jelzáloghitel szerzõdést) kötõ felek a közjegyzõ elõtt együttesen kijelentik, hogy az okirat tervezetét megismerték és ezért kérik az okirat felolvasásának mellõzését. A felolvasás mellõzése nem érinti a közjegyzõi okirat készítésével kapcsolatban elõírt egyéb kötelezettségek teljesítését. Nincs lehetõség a felolvasás mellõzésére, ha a felek bármelyike a 124. § a)—c) pontjában megjelölt személy.”

Source: https://magyarkozlony.hu/hivatalos-lapok/57ef3af3617123abf9c39f001fce9beca36b35b5/dokumentumok/23888c500e906d63584193d526363b64a833be12/letoltes